It-titjira kienet għadha kemm ħalliet Malta lejn Heathrow Titjira tal-Air Malta kellha tirritorna Malta ftit tal-ħin wara li ħalliet l-Ajruport Internazzjonali ta' Malta wara li ntlaqtet minn passa ta' għasafar. It-titjira KM100, kienet għadha kemm bdiet ir-rotta tagħha lejn Heathrow fis-7:20am, irritornat kif inhi l-proċedura sabiex isiru l-ispezzjonijiet neċċessarji. Kelliema għall-Ajruport Internazzjonali ta' Malta qalet li dwar dan il-każ infetħet investigazzjoni interna. Intant, ilbieraħ tħassru titjiriet tal-Air Malta wara li għadd ta' bdoti ċemplu li ma jifilħux.